《疏山舟中联句》
宋代·白玉蟾

山影卧寒碧，波光摇虚空。棹凌千顷月，帆鼓一天风。

列岸万丝柳，遥岑数粒松。诗魂混雁鹜，草圣惊鱼龙。

梦断江楼笛，吟馀烟寺钟。电华飞我剑，虹晕挂吾弓。

清啸骑汗漫，朗吟泛冥濛。谁云泽国小，乐亦在其中。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。